CELEX: 32008D0650
Language: bg
Date: 2008-07-30 00:00:00
Title: 2008/650/ЕО: Решение на Комисията от 30 юли 2008 година за изменение на Директива 82/894/ЕИО на Съвета относно обявяване на болестите по животните в рамките на Общността, с цел включване на някои болести в списъка на болести, подлежащи на обявяване, и заличаване на ентеровирусния енцефаломиелит от списъка (нотифицирано под номер C(2008) 3943) (Текст от значение за ЕИП)

8.8.2008   
            
            
               BG
            
            
               Официален вестник на Европейския съюз
            
            
               L 213/42
            
         
      РЕШЕНИЕ НА КОМИСИЯТА
   
   от 30 юли 2008 година
   за изменение на Директива 82/894/ЕИО на Съвета относно обявяване на болестите по животните в рамките на Общността, с цел включване на някои болести в списъка на болести, подлежащи на обявяване, и заличаване на ентеровирусния енцефаломиелит от списъка
   (нотифицирано под номер C(2008) 3943)
   (текст от значение за ЕИП)
   (2008/650/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (1), и по-специално член 5, параграф 2 от нея,
   като има предвид, че:
   
               (1)
            
            
               С Директива 82/894/ЕИО относно обявяване на болестите по животните в рамките на Общността се установяват критериите за обявяване на тези болести по животните, чиято поява следва да бъде обявявана от държавата-членка на Комисията и на другите държави-членки.
            
         
               (2)
            
            
               Своевременното обявяване и информиране за появата на такива болести в Общността е от съществено значение за борбата с тези болести, както и за движението на живи животни и продукти от животински произход и търговията с тях.
            
         
               (3)
            
            
               В съответствие с Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (2) държавите-членки следва в определени случаи да обявяват потвърждението на болестите по аквакултурите, изброени в приложение IV към посочената директива.
            
         
               (4)
            
            
               В приложение I към Директива 82/894/ЕИО, включващо списък на болестите, за чиято поява следва да бъдат уведомени Комисията и другите държави-членки, по отношение на болестите, засягащи риби, са включени само инфекциозна хемопоетична некроза, инфекциозна анемия по сьомгата и вирусна хеморагична септицемия.
            
         
               (5)
            
            
               В съответствие с приложение IV към Директива 2006/88/ЕО епизоотична хемопоетична некроза, епизоотичен синдром, инфекция с Bonamia exitiosa, инфекция с Bonamia ostreae, инфекция с Marteilia refringens, инфекция с Microcytos mackini, инфекция с Perkinsus marinus, инфекция с херпесен вирус от вида Koi, синдром Taura, ихтиофтириус и болестта yellowhead също са определени като болести, подлежащи на обявяване.
            
         
               (6)
            
            
               Следователно е необходимо тези болести да бъдат добавени в приложение I към Директива 82/894/ЕИО. Необходимо е също така да бъде адаптирано приложение II към посочената директива на Съвета, за да бъдат взети под внимание някои особености на аквакултурите.
            
         
               (7)
            
            
               С Директива 2002/60/ЕО на Съвета (3) от списъка с болести, посочен в приложение I към Директива 92/119/ЕИО на Съвета (4), беше заличена болестта на Тешен (ентеровирусен енцефаломиелит) и в резултат на това тази болест вече не подлежи на задължително обявяване на компетентните органи на държавите-членки.
            
         
               (8)
            
            
               Следователно е целесъобразно тази болест да бъде заличена от списъка в приложение I към Директива 82/894/ЕИО.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения I и II към Директива 82/894/ЕИО се заменят с текста на приложението към настоящото решение.
   Член 2
   Настоящото решение се прилага от 1 август 2008 г.
   Член 3
   Адресати на настоящото решение са държавите-членки.
   
      Съставено в Брюксел на 30 юли 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 378, 31.12.1982 г., стр. 58. Директива, последно изменена с Решение 2004/216/ЕО на Комисията (ОВ L 67, 5.3.2004 г., стр. 27).
   
      (2)  ОВ L 328, 24.11.2006 г., стр. 14. Директива, изменена с Директива 2008/53/ЕО на Комисията (ОВ L 117, 1.5.2008 г., стр. 27).
   
      (3)  ОВ L 192, 20.7.2002 г., стр. 27. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (4)  ОВ L 62, 15.3.1993 г., стр. 69. Директива, последно изменена с Директива 2007/10/ЕО на Комисията (ОВ L 63, 1.3.2007 г., стр. 24).
   
      ПРИЛОЖЕНИЕ
      „
            ПРИЛОЖЕНИЕ I
            Болести, които подлежат на обявяване
            A.   Болести по сухоземните животни
            Африканска чума по конете
            Африканска чума по свинете
            Инфлуенца по птиците
            Син език
            Спонгиформна енцефалопатия по говедата
            Класическа чума по свинете
            Заразна плевропневмония по говедата
            Дурин
            Енцефаломиелит по конете (във всичките му форми, включително венецуелски енцефаломиелит по конете)
            Инфекциозна анемия по конете
            Шап
            Сап
            Заразен нодуларен дерматит
            Нюкасълска болест
            Чума по дребните преживни животни
            Треска от долината на Рифт
            Чума по говедата
            Шарка по овце и кози (Capripox)
            Малък кошерен бръмбар (Aethina tumida)
            Везикулозна болест по свинете
            
               Tropilaelaps
            
            Везикулозен стоматит
            Б.   Болести по водните животни
            Епизоотична хемопоетична некроза
            Епизоотичен синдром (Epizootic ulcerative syndrome)
            Вирусна хеморагична септицемия
            Ихтиофтириус
            Болестта yellowhead
            Синдром Taura
            Инфекциозна хемопоетична некроза
            Инфекциозна анемия по сьомгата
            Инфекция с Perkinsus marinus
            
            Инфекция с Microcytos mackini
            
            Инфекция с Marteilia refringens
            
            Инфекция с Bonamia ostreae
            
            Инфекция с Bonamia exitiosa
            
            Инфекция с херпесен вирус от вида Koi
         
         
            ПРИЛОЖЕНИЕ II
            A.   Информация, която следва да бъде предоставяна при изискваното обявяване съгласно членове 3 и 4 във връзка с поява на първични и вторични огнища на болестите, изброени в букви А и Б от приложение I:
            
                        1.
                     
                     
                        Дата на изпращане.
                     
                  
                        2.
                     
                     
                        Час на изпращане.
                     
                  
                        3.
                     
                     
                        Страна на произход.
                     
                  
                        4.
                     
                     
                        Наименование на болестта и тип на вируса, когато е необходимо.
                     
                  
                        5.
                     
                     
                        Пореден номер на огнището.
                     
                  
                        6.
                     
                     
                        Тип на огнището.
                     
                  
                        7.
                     
                     
                        Пореден номер на огнище, свързано с настоящото огнище.
                     
                  
                        8.
                     
                     
                        Район и географско местоположение на стопанството.
                     
                  
                        9.
                     
                     
                        Друг район, засегнат от ограничения.
                     
                  
                        10.
                     
                     
                        Дата на потвърждаване.
                     
                  
                        11.
                     
                     
                        Дата на възникване на съмнение.
                     
                  
                        12.
                     
                     
                        Предполагаема дата на първото заразяване.
                     
                  
                        13.
                     
                     
                        Произход на болестта.
                     
                  
                        14.
                     
                     
                        Предприети мерки за борба с болестта.
                     
                  
                        15.
                     
                     
                        Брой на възприемчивите животните в помещенията: а) говеда, б) свине, в) овце, г) кози, д) домашни птици, е) еднокопитни животни, ж) в случай на болест по водните животни следва да бъде посочено теглото или броят на възприемчивите животни × 1 000, з) диви животни, и) в случай на болести по пчелите следва да бъде посочен броят кошери, които биха могли да бъдат засегнати.
                     
                  
                        16.
                     
                     
                        Брой на клинично засегнатите животни в помещенията: а) говеда, б) свине, в) овце, г) кози, д) домашни птици, е) еднокопитни животни, ж) в случай на болест по водните животни следва да бъде посочено теглото или броят на клинично засегнатите животни × 1 000, з) диви животни, и) в случай на болести по пчелите следва да бъде посочен броят на клинично засегнатите кошери.
                     
                  
                        17.
                     
                     
                        Брой на умрелите животни в помещенията: а) говеда, б) свине, в) овце, г) кози, д) домашни птици, е) еднокопитни животни, ж) в случай на болест по водните животни следва да бъде посочено теглото или броят на животните, умрели в помещенията × 1 000, з) диви животни.
                     
                  
                        18.
                     
                     
                        Брой на закланите животни: а) говеда, б) свине, в) овце, г) кози, д) домашни птици, е) еднокопитни животни, ж) в случай на болест по водните животни, ако е приложимо (само за ракообразни и риби), следва да бъде посочено теглото или броят на закланите животни × 1 000, з) диви животни.
                     
                  
                        19.
                     
                     
                        Брой на унищожените кланични трупове: а) говеда, б) свине, в) овце, г) кози, д) домашни птици, е) еднокопитни животни, ж) в случай на болест по водните животни, ако е приложимо, следва да бъде посочено теглото или броят на отстранени и унищожени животни × 1 000, з) диви животни, и) в случай на болести по пчелите следва да бъде посочен броят на унищожените кошери.
                     
                  
                        20.
                     
                     
                        (Предполагаема) дата на приключване на умъртвяването (ако е приложимо).
                     
                  
                        21.
                     
                     
                        (Предполагаема) дата на приключване на унищожаването (ако е приложимо).
                     
                  Б.   В случай на чума по свинете се предоставя следната допълнителна информация:
            
                        1.
                     
                     
                        Разстояние до най-близката свинеферма.
                     
                  
                        2.
                     
                     
                        Брой и вид свине (за разплод, за угояване и прасенца (1) в заразеното помещение.
                     
                  
                        3.
                     
                     
                        Брой и вид клинично засегнати свине (за разплод, за угояване и прасенца (1)) в заразеното помещение.
                     
                  
                        4.
                     
                     
                        Метод за диагностициране.
                     
                  
                        5.
                     
                     
                        Ако болестта не е потвърдена в помещението, потвърдена ли е в кланица или в транспортно средство.
                     
                  
                        6.
                     
                     
                        Потвърждение на първичните случаи (2) при диви свине.
                     
                  В.   В случай на болести по водните животни съгласно списъка в буква Б от приложение I
            
                        —
                     
                     
                        Потвърждението за всяко огнище на екзотични болести и за огнищата на неекзотични болести в държави-членки, зони или подразделения, които преди това са били „свободни от болести“, както е определено в Директива 2006/88/ЕО, следва да бъдат обявявани като първични огнища. Името и описанието на зоната или подразделението следва да бъдат включени в свободния текст.
                     
                  
                        —
                     
                     
                        Огнища, различни от споменатите в горния параграф, се считат за вторични в съответствие с член 4, параграф 1 от настоящата директива.
                     
                  
                        —
                     
                     
                        Вторичните огнища на болести по водните животни се обявяват ежемесечно.
                     
                  “
      
         (1)  Животни на приблизителна възраст под 3 месеца.
      
         (2)  Под първични случаи при дивите свине се разбират случаите, появили се в свободните зони, т.е. извън зоните с ограничения във връзка с класическата чума по свинете при дивите прасета.